cyanic-selkie/wikianc huggingface dataset:
হিলিয়াম
যৌগসমূহ ও রাসায়নিক বিক্রিয়া
থাম্ব|240x240পিক্সেল|হিলিয়াম গ্লো অন্যান্য নিষ্ক্রিয় গ্যাসের মত হিলিয়ামও রাসায়নিকভাবে নিষ্ক্রিয়। এর একমাত্র ইলেকট্রন খোলসটি ইলেকট্রনে পূর্ণ। ফলে অন্যান্য রাসায়নিক মৌলের সাথে এর বিক্রিয়া হওয়া অত্যন্ত দুরূহ। বিক্রিয়া ঘটলেও,  উৎপন্ন যৌগগুলি অস্থায়ী প্রকৃতির হয়ে থাকে। হিলিয়ামের সাথে নিয়ন এবং হাইড্রোজেনের যৌগের অস্তিত্ব খুঁজে পাওয়া গেছে। অন্যান্য যৌগও প্রস্তাবনা করা হয়েছে। মহাবিশ্বে হিলিয়াম অত্যন্ত সহজলভ্য বলে এই বিক্রিয়াগুলি মহাবিশ্ব তত্ত্বের জন্য গুরুত্বপূর্ণ হতে পারে।
মার্ক প্রিস্ট
ঘরোয়া প্রথম-শ্রেণীর নিউজিল্যান্ডীয় ক্রিকেটে ক্যান্টারবারি দলের প্রতিনিধিত্ব করেন। দলে তিনি মূলতঃ স্লো লেফট-আর্ম অর্থোডক্স বোলিং করতেন। এছাড়াও, বামহাতে নিচেরসারিতে ব্যাটিং করতেন ‘পোপেই’ ডাকনামে পরিচিত মার্ক প্রিস্ট।
প্রথম-শ্রেণীর ক্রিকেট
১৯৮৪-৮৫ মৌসুম থেকে ১৯৯৮-৯৯ মৌসুম পর্যন্ত মার্ক প্রিস্টের প্রথম-শ্রেণীর খেলোয়াড়ী জীবন চলমান ছিল। ক্যান্টারবারির পক্ষে ধারাবাহিকভাবে খেলা চালিয়ে যান। কিন্তু, আন্তর্জাতিক অঙ্গনে এর ব্যতয় দেখা যায়। জাতীয় দলে তার অবস্থান সংক্ষিপ্ত সময়ের ছিল ও দলে তার অবদান ফলপ্রসূ ছিল না।
ক্যান্টারবারি দলের পক্ষে ২৯০ উইকেট লাভের মাধ্যমে সর্বোচ্চ উইকেট শিকারীতে পরিণত হন। পরবর্তীতে, ফেব্রুয়ারি, ২০১৯ সালে টড অ্যাসলে তার এর রেকর্ড ভঙ্গ করেন। ১৯৯৮-৯৯ মৌসুমে ৩০০তম প্রথম-শ্রেণীর উইকেট লাভের পর অবশেষে খেলা থেকে অবসর গ্রহণ করেন তিনি।
আন্তর্জাতিক ক্রিকেট
ধীরগতিসম্পন্ন বোলার ও মাঝারিসারির বামহাতি ব্যাটসম্যান মার্ক পোপেই প্রিস্ট সাত বছরের অধিক সময় নিয়ে মাত্র তিনটি টেস্ট ও আঠারোটি একদিনের আন্তর্জাতিকে অংশগ্রহণের সুযোগ লাভ করেছিলেন। তবে, ঘরোয়া পর্যায়ের সফলতা আন্তর্জাতিক অঙ্গনে কখনো মেলে ধরতে পারেননি তিনি। ১৯৯০ সালে নিউজিল্যান্ড দলের সাথে ইংল্যান্ড গমনের সুযোগ পান। তাকে ঘিরে অনেক প্রত্যাশা থাকলেও মাত্র ১৪ উইকেট পেয়েছিলেন তিনি যা বেশ নিরাশজনক ছিল।
জন হ্যাম্পশায়ার
জন হ্যারি হ্যাম্পশায়ার (John Hampshire; জন্ম: ১০ ফেব্রুয়ারি, ১৯৪১ - মৃত্যু: ১ মার্চ, ২০১৭) ইয়র্কশায়ারের থার্নস্কো এলাকায় জন্মগ্রহণকারী ইংরেজ আন্তর্জাতিক ক্রিকেটার ও আম্পায়ার ছিলেন।
ঘরোয়া প্রথম-শ্রেণীর ইংরেজ কাউন্টি ক্রিকেটে ইয়র্কশায়ার, লিচেস্টারশায়ার ও ডার্বিশায়ারের প্রতিনিধিত্ব করেছেন। ১৯৬৯ থেকে ১৯৭৫ সময়কালে ইংল্যান্ড ক্রিকেট দলের অন্যতম সদস্য ছিলেন ‘জ্যাক’ ডাকনামে পরিচিত জন হ্যাম্পশায়ার। এছাড়াও তিনি জ্যাক হ্যাম্পশায়ার নামে পরিচিত ছিলেন। সমগ্র খেলোয়াড়ী জীবনে তিনি আটটি টেস্ট ও তিনটি একদিনের আন্তর্জাতিকে অংশগ্রহণ করেছিলেন।
খেলোয়াড়ী জীবন
১৯৬৯ থেকে ১৯৭৫ সময়কালে ইংল্যান্ডের পক্ষে ৮ টেস্টে অংশ নিয়ে ৪০৩ রান তোলেন। ২৬ জুন, ১৯৬৯ তারিখে ওয়েস্ট ইন্ডিজের বিপক্ষে তার টেস্ট অভিষেক ঘটে। লন্ডনের লর্ডসে অনুষ্ঠিত ঐ টেস্টের দ্বিতীয় ইনিংসে মনোজ্ঞ ১০৭ রান তোলেন। এরফলে টেস্ট অভিষেকে সেঞ্চুরি করার বিরল কৃতিত্ব অর্জনে সক্ষমতা দেখান। এছাড়াও লর্ডসে তার এ শতকটি যে-কোন ইংরেজের অভিষেকে প্রথম ছিল। ক্রিকেট লেখক কলিন বেটম্যান এ প্রসঙ্গে মন্তব্য করেন যে, ‘হ্যাম্পশায়ার লর্ডসে তাঁর অভিষেক টেস্টে সেঞ্চুরি হাঁকিয়ে ইংরেজ ক্রিকেট সমর্থকদেরকে বিমোহিত করেন। তাঁর এ অর্জনটি ছিল অনন্য সাধারণ। মাঝারিসারির ব্যাটসম্যান হিসেবে আকর্ষণীয় স্ট্রোকের মারে বেশ সক্ষমতা দেখিয়েছেন তিনি। তাঁকে প্রতিশ্রুতিশীল ব্যাটসম্যান হিসেবে মনে করা হলেও আর মাত্র একটি খেলার পরই দল থেকে বাদ দেয়া হয়েছিল।’ টেস্ট অঙ্গন থেকে বিচ্ছিন্ন হয়ে যাবার পূর্বে তিনি আরও অর্ধ-ডজন টেস্টে ইংল্যান্ডের প্রতিনিধিত্ব করেছেন।
প্রথম-শ্রেণীর ক্রিকেট
১৯৬১ থেকে ১৯৮১ সময়কালে ঘরোয়া প্রথম-শ্রেণীর কাউন্টি ক্রিকেটে ইয়র্কশায়ারের পক্ষে অংশগ্রহণ করেন। ২০ বছর বয়সে নিজ কাউন্টি ইয়র্কশায়ারের পক্ষে তার প্রথম-শ্রেণীর ক্রিকেটে অভিষেক হয়। ঐ ক্লাবে তিনি বিশ বছর সময় কাটান।
ইয়র্কশায়ারের অধিনায়কের দায়িত্ব থেকে জিওফ্রে বয়কটের চলে আসার পর ১৯৭৯ থেকে ১৯৮০ সময়কালে পরপর দুই মৌসুম হ্যাম্পশায়ার ক্লাবের অধিনায়কত্ব গ্রহণ করেন। নর্দাম্পটনে অনুষ্ঠিত খেলার এক পর্যায়ে ধীর নীতিতে অগ্রসর হন, যার ফলে ইয়র্কশায়ারকে একটি বোনাস পয়েন্ট থেকে বঞ্চিত হতে হয়। তিনি তার দীর্ঘদিনের প্রতিপক্ষের বিপক্ষে প্রতিবাদস্বরূপ ধীরগতিতে ব্যাটিং করেছিলেন বলে জানা যায়। এরপর ক্রিস ওল্ড তার পরিবর্তে অধিনায়কের দায়িত্ব গ্রহণ করেন।
অধিনায়কত্ব
১৯৭৮ সালের গ্রীষ্মে বয়কটের আঙ্গুল ভেঙ্গে গেলে জন হ্যাম্পশায়ারকে সাময়িকভাবে ক্লাবের অধিনায়কের দায়িত্বভার অর্পণ করা হয়। ঐ মৌসুম শেষে বয়কট দলে ফিরে আসেন ও ৫০.৯৪ গড়ে ৯৬৮ রান তুলেন। কিন্তু তার ঐ সংগ্রহ হ্যাম্পশায়ারের ৫৪.১৮ গড়ে ১,৪৬৩ রানের তুলনায় কম ছিল। ড্রেসিং রুমের ৯৫% খেলোয়াড় স্থায়ীভাবে অধিনায়কের দাবী জানাচ্ছিল। ১৫ ২৯ সেপ্টেম্বর ইয়র্কশায়ার ক্লাব কর্তৃপক্ষ বয়কটের অধিনায়কত্ব স্থগিতের বিষয়ে সিদ্ধান্ত নেয়। এতে বয়কটকে খেলোয়াড় হিসেবে রেখে হ্যাম্পশায়ারকে নেতৃত্ব প্রদানের কথা বলা হয়।
১৯৮১ সালে গৃহযুদ্ধের কারণে ইয়র্কশায়ার ছেড়ে চলে আসেন। শীতকালে জিম্বাবুয়ে সফরে লিচেস্টারশায়ার দলের অতিথি খেলোয়াড়রূপে অংশ নেন। ১৯৮২ সালে ডার্বিশায়ারে যোগ দেন। ১৯৮২ থেকে ১৯৮৪ সাল পর্যন্ত তিন বছর ডার্বিশায়ারের প্রতিনিধিত্ব করেন।
জ্যাক সিমন্সের অধিনায়কত্বে পাঁচ বছরের জন্য তাসমানিয়ার পক্ষে খেলেন। ১৯৭৭-৭৮ মৌসুমে তিনি তাসমানিয়ার পক্ষে শেফিল্ড শিল্ডে অভিষেক ঘটান। ১৯৭৮-৭৯ মৌসুমের জিলেট কাপ বিজয়ী তাসমানিয়া দলের অন্যতম সদস্য ছিলেন তিনি। শেফিল্ড শিল্ডে অংশগ্রহণের পূর্বে ১৯৭৭-৭৯ সালে তাসমানিয়া দলের অধিনায়কত্ব করেন তিনি।
খেলার ধরন
মাঝারীসারির ব্যাটসম্যান হিসেবে বেশ জোরে স্ট্রোক মারতে পারতেন। বিশেষ করে সম্মুখের পায়ের পাতার উপর ভর দিয়ে তিনি ব্যাটিং চালাতেন। ৫৭৭টি প্রথম-শ্রেণীর খেলায় ৩৪.৫৫ গড়ে ২৮,০৫৯ রান তুলেছেন। তন্মধ্যে ৪৩টি শতরান করেন। ব্যক্তিগত সর্বোচ্চ অপরাজিত ১৮৩ তোলেন। এছাড়াও, ২৮০টি একদিনের খেলায় ৩১.১২ গড়ে ৭,৩১৪ রান পেয়েছেন যার মধ্যে সর্বোচ্চ ছিল ১১৯। কাছাকাছি এলাকায় ফিল্ডিং করেও সাহসিকতার পরিচয় দিয়েছেন। প্রথম-শ্রেণীর ক্রিকেটে ৪৪৬টি ক্যাচ নিয়েছেন। কার্যকরী লেগ স্পিনার হিসেবেও দলে ভূমিকা রেখেছেন। ১৯৬৩ সালে গ্ল্যামারগনের বিপক্ষে ৭/৫২ পেয়েছেন।
আম্পায়ারিত্ব
খেলোয়াড়ী জীবন থেকে অবসর নেয়ার পর ১৯৮৫ সালে কাউন্টি ক্রিকেটে আম্পায়ারের ভূমিকায় অবতীর্ণ হন হ্যাম্পশায়ার। ১৯৮৯ সালে টেস্ট তালিকায় তার নাম মনোনয়ন দেয়া হয় ও পরবর্তীতে ১৯৯৯ সালে আইসিসি আম্পায়ার প্যানেলে তাকে অন্তর্ভুক্ত করা হয়। ১৯৮৯ সালের অ্যাশেজ সিরিজের ওল্ড ট্রাফোর্ড টেস্টে ইংল্যান্ড-অস্ট্রেলিয়ার মধ্যকার খেলাটি প্রথমবারের মতো পরিচালনা করেন। ২০০৫ সালে প্রথম-শ্রেণীর ক্রিকেট থেকে অবসর নেয়ার পূর্ব-পর্যন্ত অত্যন্ত সম্মানীয় আম্পায়ার ছিলেন। এ সময়ে তিনি ২১ টেস্ট ও ২০টি একদিনের আন্তর্জাতিক পরিচালনা করে গেছেন। ২০০২ সালে ব্যারি ডাডলস্টনের সাথে বেনসন এন্ড হেজেস কাপ প্রতিযোগিতার চূড়ান্ত খেলাটি পরিচালনা করেন্। ১৯৭২ সালে ঐ প্রতিযোগিতার প্রথম চূড়ান্ত খেলায় তিনি ডাডলস্টনের বিপক্ষে খেলেছিলেন।
দেহাবসান
২০১৬ সালে ইয়র্কশায়ার কাউন্টি ক্রিকেট ক্লাবের সভাপতি হিসেবে মনোনীত হন। মৃত্যুর পূর্ব-পর্যন্ত এ দায়িত্ব পালন করেন তিনি। দীর্ঘদিন অসুস্থ থাকার পর ১ মার্চ, ২০১৭ তারিখে ৭৬ বছর বয়সে জন হ্যাম্পশায়ারের দেহাবসান ঘটে।
জিনা রদ্রিগেজ (পর্নোগ্রাফিক অভিনেত্রী)
জিনা রদ্রিগেজ (জন্ম: ১৫ নভেম্বর ১৯৬৭) একজন মার্কিন বিনোদন ব্যবস্থাপক এবং প্রাক্তন পর্নোগ্রাফিক অভিনেত্রী, যিনি নাদিয়া সুলেমান এবং মাইকেল লোহানের মতো "ডি-লিস্টার" এর সাথে কাজের জন্য পরিচিত।
কর্মজীবন
একজন প্রাপ্তবয়স্ক চলচ্চিত্র অভিনেতা হিসাবে, রদ্রিগেজ ডেমি ডেলিয়া নামে ৫০ টিরও বেশি প্রাপ্তবয়স্ক চলচ্চিত্রে উপস্থিত হয়েছেন। রদ্রিগেজ ১৯৯২ সালে বেওয়াচ এবং ২০০২ সালে রবারি হোমিসাইড ডিভিশনে উপস্থিত হয়েছিলেন। পর্ন ব্যবসা ছেড়ে তৃতীয়বার বিবাহ বিচ্ছেদের পর ২০০৯ সালে রদ্রিগেজ তার প্রচার ব্যবসা প্রতিষ্ঠা করেন। জুন ২০০৯ থেকে শুরু করে তিনি তার দুই সন্তান সহ, ওয়েব ভিত্তিক রিয়ালিটি শো, মম্মি এক্সএক্সএক্স-এ অভিনয় করেন যা ক্র্যাকল ভিডিও স্ট্রিমিং-এ প্রচারিত হয়।
ওমর ইবনুল খাত্তাব মসজিদ
ওমর ইবনুল খাত্তাব মসজিদ (আরবি: مسجد عمر بن الخطاب) হল মারিদ দুর্গ সংলগ্ন উত্তর সৌদি আরবের দুমাত আল-জান্দালের একটি ঐতিহাসিক মসজিদ। এটি আরব উপদ্বীপের উত্তরে অবস্থিত প্রাচীনতম মসজিদগুলির মধ্যে একটি এবং আল-জাওফ ও সাধারণভাবে সৌদি আরবের গুরুত্বপূর্ণ স্মৃতিস্তম্ভগুলির মধ্যে একটি হিসাবে বিবেচিত হয়।
মসজিদের স্থাপত্য প্রথম মসজিদগুলির নকশার ধারাবাহিকতার প্রতিনিধিত্ব করে, বিশেষ করে মদিনায় মসজিদে নববীর নকশার প্রাথমিক পর্যায়ের অনুরূপ।
প্রতিষ্ঠা
মসজিদটি খলিফা ওমর আল-ফারুকের সাথে সম্পর্কিত, বলা হয় যে তিনি ১৬ হিজরিতে জেরুজালেমে যাওয়ার সময় এটি নির্মাণ করেছিলেন।
হামজা তাহির
হামজা তাহির (জন্ম ৯ নভেম্বর ১৯৯৫) একজন স্কটিশ ক্রিকেটার। স্কটল্যান্ডের হয়ে পাকিস্তানের বিপক্ষে ১২ জুন ২০১৮-তে তিনি টি-টোয়েন্টি আন্তর্জাতিক (টি২০আই)-এ আত্মপ্রকাশ করেছিলেন। সে তার লিস্ট এ খেলায় অভিষেক করে স্কটল্যান্ড-এর হয়ে ওমানের বিপক্ষে ২০ ফেব্রুয়ারি ২০১৯ তারিখ ২০১৮-১৯ ওমান চতুর্ভুজ সিরিজ-এর মধ্য দিয়ে।
২০১৯ সালের জুনে, আয়ারল্যান্ডের ওলভে খেলতে আয়ারল্যান্ড সফরে যায় স্কটল্যান্ড এ দল। উক্ত 'এ' দলে প্রতিনিধিত্ব করার জন্য তাকে নির্বাচিত করা হয়েছিল। পরের মাসে, ইউরো টি-টোয়েন্টি স্ল্যাম ক্রিকেট টুর্নামেন্টের উদ্বোধনী সংস্করণে গ্লাসগো জায়ান্টদের হয়ে খেলতে তাকে নির্বাচিত করা হয়েছিল। তবে পরের মাসে এই টুর্নামেন্টটি বাতিল হয়ে যায়।
এনাম আলী
এনাম আলী (১ ডিসেম্বর ১৯৬০ - ১৭ জুলাই ২০২২) ছিলেন একজন বাংলাদেশী বংশোদ্ভূত ব্রিটিশ ব্যবসায়ী যিনি ব্রিটিশ কারি পুরস্কার, স্পাইস বিজনেস ম্যাগাজিন এবং আয়ন টিভি প্রতিষ্ঠা করেছিলেন।
ব্যক্তিগত জীবন
আলী ক্যান্সারে আক্রান্ত হয়ে লন্ডনে ১৭ জুলাই ২০২২ সালে ৬১ বছর বয়সে মারা যান।
মেমোরি অব ডিপার্চার
মেমোরি অব ডিপার্চার (অর্থ প্রস্থানের স্মৃতি) নোবেল বিজয়ী কথাসাহিত্যিক আবদুলরাজাক গুরনাহ’র লেখা প্রথম উপন্যাস। এ উপন্যাসটি ১৯৮৭ সালে প্রথম প্রকাশিত হয়। গুরনাহর উপন্যাসের সংখ্যা ১০।
ইতিহাস
জন্মসূত্রে আবদুলরাজাক গুরনাহ একজন তাঞ্জানীয়। ১৯৬০-এর দশকের শেষ থেকে তিনি ইংল্যাণ্ডের অধিবাসী। এখানেই লেখাপড়া করেছেন ও বিশ্ববিদ্যালয়ে শিক্ষকতা জীবিকা হিসাবে বেছে নিয়েছেন। আফ্রিকী সাহিত্য নিয়ে তার ব্যাপক পড়াশুনা। ১৯৮৪ সালে বাবা যখন মৃত্যু শয্যায় তখন তিনি বহু দিন পরে জাঞ্জিবার যান। এরকম অবস্থায় ১৯৮৫ সালে তাঁর প্রথম উপন্যাস লিখতে শুরু করেন। এ সময় তিনি কেন্ট বিশ্ববিদ্যালয়ের শিক্ষক। কিছুদিন আগেই নাইজেরিয়ার বেয়ারিও বিশ্ববিদ্যালয়ে তিন বছর অধ্যাপনা করে ইংল্যান্ডে ফিরেছেন কৈশোরের কৃষ্ণ-আফ্রিকার স্মৃতি পুনরুদ্ধার করে। লণ্ডনের প্রকাশনা সংস্থা জোনাথন কেইপ ১৯৮৭ সালের ১ মার্চ তারিখে “মেমোরি অব ডিপারচার” গ্রন্থাকারে প্রকাশ করে। নাতিদীর্ঘ এ উপন্যাসের পৃষ্ঠা সংখ্যা ১৫৯। এর মূল্য রাখা হয়েছিল ২৬ মার্কিন ডলার। আইএসবিন 978-0-8021-1018-3। সোয়াহিলি মাতৃভাষা হলেও গুরনাহ ইংরেজিকেই সাহিত্যের ভাষা হিসেবে অবলম্বন করেন।
পটভূমি
“মেমোরি অব ডিপারচার”-এর পটভূমি পূর্ব আফ্রিকার সমুদ্রোপকূলীয় অঞ্চল। ১৯৪৮-এ জাঞ্জিবারের এ রকম একটি এলাকা কেঙ্গেতে তাঁর জন্ম হয়েছিল। উপন্যাসের কেন্দ্রবিন্দু ১৫ বছরের কিশোর হাসান ওমর। সে এই উপন্যাসের প্রধান চরিত্র, উত্তম পুরুষের কথক।
কাহিনীরেখা
সবে স্কুলের গণ্ডি পার হওয়া তরুণ হাসান ওমর এ উপন্যাসের মুখ্যচত্রিত। তার বাবা ওমর সরকারি দপ্তরের নিম্নস্তরের কর্মচারী। তিনি গুন্ডা প্রকৃতির মানুষ, লম্পট ও মদ্যপ। দিনের পর দিন হাসান দেখে তার নীতিবিবর্জিত বাবা রাতের ঘুটঘুটে অন্ধকারে ঘর ছেড়ে চলে যায় রাস্তায় সস্তা বেশ্যাদের সন্ধানে। আর মা সংসারের ঘানি টানতে টানতে, বিনা প্রতিবাদে তার বাবার নিগ্রহ সহ্য করতে করতে অকালে জ্বরাগ্রস্ত হয়ে পড়ে। জনশ্রুতি আছে, তার বাবা ওমর যৌবনে ছেলেধরা ছিল। ছোট ছোট ছেলেদের ধরে নিয়ে বিক্রি করে দিত দাস ব্যবসায়ীদের কাছে। দোষের মধ্যে তার ছিল বালকপ্রীতি। একবার এহেন কুকর্ম করতে গিয়ে ধরা পড়ে এক বছর জেলের ঘানি টেনে এসেছে সে।
তাদের দারিদ্র্য-লাঞ্ছিত পরিবারে কোনো শুচিতা নেই, শান্তি বলে কিছু নেই। হাসান দেখে তার বড় ভাই সাইদও প্রায়ই ছোট বালকদের ধরে এনে বিছানায় তোলে। হাসানের বৃদ্ধা দিদিমা প্রস্রাব করে তা বালতিতে সঞ্চয় করেন। তার বোন জাকিয়া পারিবারিক অন্ধকার থেকে পরিত্রাণ খুঁজতে ভাবে দেহ বিলিয়ে তার জীবনে চরিতার্থতা আসবে। তাই রাস্তায় দাঁড়িয়ে নিতম্ব দুলিয়ে শোরগোল তুলে জাকিয়া বলে, যার টাকা আছে, সে আমাকে বিছানায় তুলুক। এই দ্রোহ কেবল বয়ে নিয়ে আসে সামাজিক দুর্নাম আর পারিবারিক অশান্তি। তরুণী জাকিয়ার জীবনে দ্রুত পচন ধরে।
সুযোগ পেলেই পরিবারের সবার সঙ্গে নির্মম ব্যবহার করত বাবা। একদিন দুই ভাই রাস্তার পাশে আবর্জনার স্তূপে কিছু টাকা কুড়িয়ে পায়। সেই টাকা দিয়ে তারা বল কেনে। বাবা সন্দেহ করে, অন্যায়ভাবে তারা হয়তো এ টাকা উপার্জন করেছে। সে বলে, যা ঘরে নেই, তা পাওয়ার লোভে যদি আবর্জনার স্তূপ ঘাঁটতে যায় ওরা, তবে একদিন একই কারণে হয়তো অন্য কারও ছিানায় উঠে পড়তে পারে। বড় ছেলে সাইদকে সে ‘বেজন্মা’ বলে গাল দেয়। তারপর উঠানে ফেলে প্রচণ্ড মার দেয় সাঈদকে। মারের চোটে সাঈদের প্রাণ ওষ্ঠাগত হয়ে পড়ে। অসুস্থ সাইদ বিছানায় শুয়ে থাকে। সে নড়তেও পারে না। ওর মা ভুলে জ্বলন্ত মোমবাতি রেখে গিয়েছিলেন। তা থেকে সারা ঘরে আগুন ধরে গেল। বিছানা ছেড়ে নামার শক্তি নেই সাইদের। পুড়ে মারা গেল বড় ভাই সাইদ। হাসান কোনো সাহায্যই করতে পারল না। বাবা হাসানকে গাল দিলেন ‘আ ডার্টি মার্ডারার’ বলে।
আহমদ মামা নাইরোবির সফল ব্যবসায়ী। তার ঝকঝকে প্রাসাদোপম বাসা, ঝলমলে পরিবেশ ও অফুরন্ত খাদ্যসম্ভার হাসানের কল্পনারও অতীত। মামার কাছে উচ্চশিক্ষার্থে অর্থসাহায্যের কথা বলে উঠতে পারে না হাসান। মামা তাকে একটা কাজ জুটিয়ে দেন। শেষ পর্যন্ত ওই মামার আশ্রয়ে বেশি দিন থাকা হয় না। তার মেয়ে সালমা ও হাসানের মধ্যে ঘেঁষাঘেঁষি লক্ষ করে বাড়ি থেকে বের করে দেয় হাসানকে। হাসানকে ফিরে আসতে হয় কেঙ্গেতে — পরিবারের কাছে;— খালি হাতে।
সমালোচনা
গুরনাহ’র প্রথম উপন্যাস “মেমোরি অব ডিপারচার” বহুল আলোচিত।
মিসিং জনগোষ্ঠী
মিসিং জনগোষ্ঠী (Mising People) হচ্ছে বড়ো-কাছাড়িদের পরেই আসাম-এর ভৈয়ামের জনজাতিসমূহের মধ্যে দ্বিতীয় বৃহত্তম জনজাতি। মিসিংরা মূলত মঙ্গোলীয় জনগোষ্ঠীর মান-তিব্বতী শাখার অন্তর্গত। ভৈয়ামত থাকা মিসিংরা সাধারণত নদীর পারে চাংঘর তৈরি করে গ্রাম করে বাস করেন। মিসিংরা আদিতে আসামের উত্তর-পূর্ব দিকের পাহাড়ে ছিল এবং বর্তমান অরুণাচলের চিয়াং জেলায় থাকা "মিয়ং" এবং "দাম্ র" নামের দুই জাতির থেকেই এসেছে। আসামের ধেমাজি, তিনসুকিয়া, লখিমপুর, ডিব্রুগড়, শিবসাগর, গোলাঘাট, যোরহাট, দরং, শোণিতপুর জেলায় মিসিংরা প্রধানভাবে বাস করেছে। সাধারণত নদীর পারে চাংঘরে বাস করা জন্য মিসিংদের জীবন-ধারণের পদ্ধতি নদীর উপর ওতঃপ্রোতভাবে জড়িত।
মিসিং ভাষা
আসামের জনজাতীয় ভাষাসমূহ বৃহৎ চীন-তিব্বতীয় ভাষা পরিবারের অন্তর্গত। এই ভাষা পরিবারটি দুটি ভাগে বিভক্ত - তিব্বত-বর্মী এবং থাইচীন শাখা। মিসিং ভাষা তিব্বত-বর্মীর অন্তর্গত আসাম-বর্মী শাখার অন্তর্গত একটি ভাষা। মিসিংদের বিষয়ে খুব বেশি পুরানো ঐতিহাসিক তথ্য পাওয়া যায় না। তাঁদের মৌখিক সাহিত্য, কিম্বদন্তি এবং বিক্ষিপ্ত হয়ে থাকা দুই-একটি লেখার তথ্য থেকে কিছু আভাস পাওয়া যায়। সেইমতে, পূর্বে আসামের উত্তরে থাকা পাহাড়সমূহে তাঁদের বাসস্থান ছিল। পরে বিভিন্ন কারণে তাঁরা ভৈয়াম পর্যন্ত নামি আসেন। বর্তমান আসামের ব্রহ্মপুত্র নদীর উত্তরপারে ধেমাজি, লখিমপুর, দরং, শোণিতপুর জেলার সাথে শদিয়া এবং ব্রহ্মপুত্রের দক্ষিণপারে তিনসুকিয়া, ডিব্রুগড়, শিবসাগর, যোরহাট, গোলাঘাট, মাজুলী, নগাঁও এবং গুয়াহাটিতে মিসিংভাষীর বসতি আছে। মিসিং ভাষায় উচ্চারিত ধ্বনিসমূহকে স্বরধ্বনি এবং ব্যঞ্জন ধ্বনি – এই দুটি ভাগে ভাগ করা হয়েছে। ভাষাটিতে মোট সাতটা স্বরধ্বনি উচ্চারিত হয়। প্রতিটি স্বরধ্বনির হ্রস্ব এবং দীর্ঘ – দুটি রূপ পাওয়া যায়। হ্রস্ব এবং দীর্ঘ দুটি রূপ ধরলে স্বরধ্বনির সংখ্যা হবে চোদ্দটি।
সন্দীপ্তা সেন
সন্দীপ্তা সেন একজন বাংলা ভাষার টেলিভিশন অভিনেত্রী। তার প্রথম ধারাবাহিক দূর্গা। এতে 'দুর্গা' চরিত্রে অভিনয়ের জন্য তিনি ২০০৯ ও ২০১০ সালে টেলি সম্মান অ্যাওয়ার্ড পান। এরপর ২০১৪, ২০১৫ ও ২০১৭ সালেও শ্রেষ্ঠ অভিনেত্রী হিসেবে টেলি সম্মান অ্যাওয়ার্ড অর্জন করেন।
প্রারম্ভিক জীবন ও শিক্ষা
তিনি আশুতোষ কলেজ থেকে মনোবিজ্ঞানে স্নাতক সম্পন্ন করেন। এরপর কলকাতা বিশ্ববিদ্যালয়ের অধীনে রাজাবাজার বিজ্ঞান কলেজ থেকে প্রায়োগিক মনোবিজ্ঞানে মাস্টার্স সমাপ্ত করেন।
অভিনয়
স্টার জলসায় প্রচারিত টিভি ধারাবাহিক দুর্গার মাধ্যমে তার অভিনয়ের সূচনা হয়েছিল। এটি ছিল একটি সাধারণ গ্রামের মেয়ের আবেগময় কাহিনী। যার শহুরে ধনী পরিবারে বিয়ে হয়। যার সাথে বিয়ে হয় সে মানসিকভাবে। এর পর তিনি আর একটি টিভি ধারাবাহিক টাপুর টুপুরে অভিনয় করেন। যা ২০১১ সালে স্টার জলসায় প্রচারিত  হওয়া শুরু হয়েছিল। তিনি দুটো ধারাবাহিকেই  সাফল্য পেয়েছিলেন । ২০১৪ সালে তিনি স্টার জলসার ধারাবাহিক তুমি আসবে বলেতে অভিনয় করে আবার আলোচনায় এসেছিলেন। এর ফলে তিনি নন্দিনী নামে পরিচিতি লাভ করেছিলেন। যা এই ধারাবাহিকের নায়িকার নাম ছিল।
আক্তারুজ্জামান (আম্পায়ার)
মোহাম্মাদ আক্তারুজ্জামান খান (জন্ম: জুলাই ১৬, ১৯৬৭) একজন বাংলাদেশী ক্রিকেট আম্পায়ার।
ডেনিস ক্লারসকভ
ডেনিস ক্লারসকভ (জন্ম: ১৮ এপ্রিল ১৯৮৬) একজন ডেনীয় পর্নোগ্রাফিক অভিনেত্রী এবং উদ্যোক্তা।
জীবন এবং কর্মজীবন
ক্লারসকভ ১৬ বছর বয়সে একটি ফটো মডেল হিসাবে তার কর্মজীবন শুরু করেন, বেশ কয়েকটি বড় ম্যাগাজিনে উপস্থিত হন এবং মিস সলস্কিন সুন্দরী প্রতিযোগিতার ফাইনালে প্রবেশ করেন। তিনি ১৮ বছর বয়সে তার প্রথম পর্নোগ্রাফিক চলচ্চিত্রে অভিনয় করেছিলেন। ২০০৪ সালে, তিনি লস এঞ্জেলেসে চলে যান, যেখানে তিনি মার্কিন প্রাপ্তবয়স্ক শিল্পে বেশ কয়েক বছর কাজ করেছিলেন।
বার্ন্ট মাইকেল হোম্বে
বার্ন্ট মাইকেল হোম্বে (২৩ মার্চ, ১৭৯৫ - ২৮ মার্চ, ১৮৫০ ) একজন নরওয়েজিয়ান গণিতবিদ ছিলেন। তিনি ছোটবেলা থেকেই আত্মপ্রচেষ্টা দ্বারা শিক্ষিত হয়েছিলেন এবং ১৮১০ সাল পর্যন্ত তাকে কোন বিদ্যালয়ে ভর্তি করানো হয়নি। রয়েল ফ্রেডেরিক বিশ্ববিদ্যালয়ে ক্রিস্টোফার হ্যান্সটেনের সহকারী হিসেবে সেই সংক্ষিপ্ত সময় তার কাছে একটি বাধা তৈরি করেছিল। ১৮১৮ সালে হোম্বেকে ক্রিস্টিয়ানিয়া ক্যাথেড্রাল বিদ্যালয়ে গণিতের শিক্ষক হিসেবে নিয়োগ দেওয়া হয়েছিল যেখানে তার ভবিষ্যত বিখ্যাত গণিতবিদ নিলস হেনরিক আবেলের সাথে সাক্ষাত হয়। বিদ্যালয়ে ও ব্যক্তিগত উভয়ভাবেই হোম্বের বিশ্বব্যাপী দীর্ঘস্থায়ী গণিতের প্রভাব আবেলের নির্দেশনায় বলা হয়েছিল। এই দুইজন বন্ধু হয়েছিল এবং আবেলের অকাল মৃত্যু পর্যন্ত তাই রয়ে ছিল। ১৮২৬ সালে হোম্বে রয়েল ফ্রেডেরিক বিশ্ববিদ্যালয়ে চলে যান যেখানে তিনি ১৮৫০ সালে তার মৃতুর আগ পর্যন্ত কাজ করেছিলেন।
নরওয়ের মধ্য সময়ে গণিতে হোম্বের উল্লেখযোগ্য প্রভাব ছিল মাধ্যমিক বিদ্যালয়ের জন্য তার দুই খণ্ডের পাঠ্যবই। এটি ব্যাপকভাবে ব্যবহৃত ছিল কিন্তু ক্রিস্টোফার হ্যান্সটিনের বিকল্প প্রস্তাবের জন্য প্রতিযোগীতার সম্মুখীন হয়েছিল যা হতে পারে বিদ্যালয়ের পাঠ্যবই নিয়ে নরওয়ের প্রথম দ্যুতিময় বিতর্ক।.
শৈশব ও কর্মজীবন
১৭৯৫ সালে ভিকার জেনস হোম্বে(১৭৪৬-১৮২৩) এবং তার স্ত্রী ক্যাথরিন হোলস্ট (১৭৬৩-১৮২৩) এর পুত্র বার্ন্ট মাইকেল হোম্বে ভ্যাঙ্গে  জন্মগ্রহণ করেন। তিনি তার নয় ভাইবোনের সাথে এইডসবার্গ এ বড় হন এবং বিখ্যাত ভাষাবিজ্ঞানী ক্রিস্টোফার আন্দ্রিয়াস হোম্বে তার বড়ভাই ছিলেন। হোম্বে ছোটবেলা থেকেই প্রাথমিক শিক্ষিত ছিল, কিন্তু ১৮১০ সালে তার মাধ্যমিক শিক্ষা সম্পন্ন করতে তাকে ক্রিস্টিয়ানা ক্যাথিড্রাল বিদ্যালয়ে পাঠানো হয়। সেখানে তিনি গণিতে পাঠক্রম বহির্ভূত শিক্ষা নেন। নরওয়েজিয়ান ইতিহাসে একটি আলোড়নপূর্ণ বছর, ১৮১৪ সালে তিনি রয়েল ফ্রেডেরিক বিশ্ববিদ্যালয়ের একজন ছাত্র হিসেবে ভর্তি হন। নরওয়ে ১৩৯৭ সাল পর্যন্ত ডেনমার্কের একটি প্রদেশ ছিল, কিন্তু জানুয়ারী ১৮১৪ সালে কিল চুক্তিতে সুইডিশ নিয়ন্ত্রণে এসেছিল। ১৭ মে সংবিধানে নরওয়ের স্বাধীনতার ঘোষণার অনুসারে, ১৮১৪ সালের  গ্রীষ্মকালে  সুইডেন একটি সামরিক অভিযান দ্বারা নরওয়ের বিপক্ষে জবাব দেয়। হোম্বে দেশে সুইডিশ সৈন্য উপস্থিতির জন্য বিরোধী ছাত্র দলের একজন মুখপাত্র ছিল। যেহেতু প্রতিষ্ঠা বার্ষিক বছর ১৮১৩ সালে বিশ্ববিদ্যালয়ে মাত্র সতের জন ছাত্র ছিল, সেই সময় ছাত্র সম্প্রদায় থেকে যেকোন অকপটতা অত্যন্ত দৃশ্যমান ছিল।
এবং তার ব্যক্তিগত গবেষণায়, হোম্বে সোরেন রাসমুসেন এর শিক্ষাদানকালে উপস্থিত ছিলেন। ১৮১৫ সালে, বিশ্ববিদ্যালয়ের একজন প্রভাষক, ক্রিস্টোফার হান্সটিনের অধীনে বৈজ্ঞানিক সহকারী হিসাবে তাকে নিয়োগ দেওয়া হয় এবং তিনি নিজেই কিছু শিক্ষাদান করেছিলেন। ১৮১৮ সালের প্রথমে, হোম্বে  ক্রিস্টিয়ানা ক্যাথেড্রাল বিদ্যালয়ের গণিতের শিক্ষক হয়েছিলেন যে পদটি ১৮১৭ সালে খালি হয়েছিল। বিদ্যালয়ের অধ্যাপক, জাকব রোস্টেড, হোম্বের ভাই, যিনি গণিত নিয়ে পড়েছিলে্‌ন, ক্রিস্টোফার আন্দ্রিয়া্‌কে  পদটি গ্রহণ করতে আমন্ত্রন জানিয়েছিলেন কিন্তু তিনি এটার পরিবর্তে ভাষাতত্ত্বে মনোযোগ দেওয়ার সিদ্ধান্ত নিয়েছিলেন। ক্রিস্টোফার অন্যদের মধ্যে থেকে সংস্কৃত ভাষা গবেষণা করতে গিয়েছিলেন। হোম্বে তার এই শিক্ষায়  জোসেফ-লুইস ল্যাগ্রাঞ্জ থেকে অনুপ্রেরণা পেয়েছিলেন।
নিলস হেনরিক আবেল
ক্রিস্টিয়ানা ক্যাথেড্রাল বিদ্যালয়ে হোম্বে নিলস হ্যানরিক আবেলের সাথে ও তারপর এক শিষ্যের সাথে দেখা করেন।   হোম্বে দ্রুতই আবেলের প্রতিভা আবিষ্কার করলেন এবং তার রিপোর্ট কার্ড এ "দীপ্তিময় প্রতিভা" হিসেবে ঘোষণা করলেন। যেহেতু বিদ্যালয়ের প্রধান কেন্দ্রবিন্দু ছিলো শাস্ত্রীয় শিক্ষা ও ল্যাটিন, তাই হোম্বে আবেলকে ব্যক্তিগতভাবে পড়ালেন।  আবেল জন্য তার ব্যক্তিগত সমর্থন "গণিতে [হোম্বেের] সবচেয়ে গুরুত্বপূর্ণ অবদান" বলা হয়েছে।
হোম্বে ও আবেল ঘনিষ্ঠ বন্ধু হয়ে ওঠে। হোম্বের ছোট দুই ভাই আবেলের সাথে পড়ত এবং বাকী তিনজন বন্ধুপূর্ণ ছিল। ক্রিস্টমাস উদ্‌যাপন করা সহ বিভিন্ন উপলক্ষে আবেল হোম্বের পরিবারের বাসভবন এইডসবার্গ এ আমন্ত্রিত হত।
১৮২৯ সালে ছাব্বিশ বছর বয়সে আবেল ক্ষয়রোগে মারা যান।  আবেলের মৃত্যুর ১০ বছর পর হোম্বে দুই খণ্ডে-Oeuvres complètes de N.H, আবেল ('NH, আবেল সম্পূর্ণ রচনা') সম্পাদিত ও রচনা করেন। তাই তিনিই ছিলেন প্রথম.
পরবর্তী জীবন ও কর্মজীবন
হোম্বে ১৮২৫ সালে তার গণিতের প্রথম পাঠ্যবই প্রকাশ করেছিলেন। ২৭৪ পাতার এই বইটির নামকরণ করা হয়েছিল "Lærebog i Mathematiken. Første Deel" (গণিতের পাঠ্যবই, প্রথম খন্ড)। ১৮২৭ সালে তিনি আরো ১৫৫ পাতার গঠিত "Lærebog i Mathematiken. Første Deel" (গণিতের পাঠ্যবই , দ্বিতীয় খন্ড) এর দ্বিতীয় খন্ড প্রকাশ করেছিলেন। তিনি তার লেখার পটভূমি হিসেবে তার শিক্ষকতার অভিজ্ঞতাকে কাজে লাগিয়েছিলেন, প্রধানত সারাংশে বইটির মূল উদ্দেশ্য ছিলো যুক্তিসম্মত চিন্তা ধীরে ধীরে প্রবেশ করানো। উদাহরনসরূপ, জ্যামিতির ক্ষেত্রে, এটি পাঠকদের কোন চিত্র কাগজে আকার পরিবর্তে হ্যদয়ে অনুভব করতে আকৃষ্ট করত। বইটি ব্যাপকভাবে ব্যবহৃত হয়ে ওঠেছিল এবং যথাক্রমে চার ও পাঁচ খণ্ডে পুনর্মুদ্রণ হয়েছিল।
১৮২৬ সালে হোম্বেকে রয়েল ফ্রেডেরিক বিশ্ববিদ্যালয়ে প্রভাষক হিসেবে নিয়োগ দেওয়া হয়। যেহেতু পরবর্তীতে তিনি সে সময় ইউরোপে ঘুরে বেরিয়েছিলেন, কেউ কেউ দাবী করে যে তার নিয়োগের জন্য আবেলের অনুপস্থিতি দায়ী ছিল।  এছাড়াও হোম্বে একটি সামরিক কলেজে ১৮২৬ সাল থেকে তার মৃতু পর্যন্ত গণিত পড়ান এবং রয়াল ফ্রেড্রিক বিশ্ববিদ্যালয়ে ১৮৩৪ সালে অধ্যাপক পদে উন্নীত হন। তার পরবর্তী পকাশনা Stereometrie (স্টেরিওমেট্রি) (১৮৩৩), Plan- og sfærisk Trigonometrie (সমতলীয় ও বর্তুলাকৃতি ত্রিকোণমিতি) (১৮৩৪) এবং Lærebog i den høiere Mathematik (উন্নত গণিত পাঠ্যপুস্তক) (১৮৪৯)। হোম্বের অলে জ্যাকব ব্রোচ (জন্ম ১৮১৮) সহ আবেল ও অন্যান্য গণিতবিদের উপর কর্তৃত্ব ছিল।
বিশ্ববিদ্যালয়ে হোম্বে পুনরায় ক্রিস্টোফার হ্যান্সটেনের সাথে দেখা করেন যিনি ১৮১৬ সালে সেখানে অধ্যাপক ছিলেন। ১৮৩৫ সালে, হ্যান্সটেন মাধ্যমিক বিদ্যালয়ের জন্য তার নিজের গণিত পাঠ্যবই প্রকাশ করেন। হোম্বের বই এর প্রতিক্রিয়া এবং শিখনপদ্ধতি, এটি আরো বেশি কার্যত ছিল। হোম্বে মরগেনব্লাডেট সংবাদপত্রে বইটির একটি পর্যালোচনা লেখেন, যা বিদ্যালয়ে এটি ব্যবহার না করার পরামর্শ দেয়। অন্যান্য গণিতবিদদের আলোচনার সাথে একটি গণবিতর্ক চলে। এটাই দাবী করা হয় যে নরওয়েতে বিদ্যালয়ের পাঠ্যবইয়ের বিষয়ে প্রথম বিতর্ক। এরপর হ্যান্সটেনের পাঠ্যপুস্তক পুনর্মুদ্রণ করা হয়নি।
এছাড়াও হোম্বে বীমা সাথে জড়িত হয়ে ওঠেন। ১৮৩২ থেকে ১৮৪৮ পর্যন্ত তিনি বীমা কোম্পানি তত্ত্বাবধানের জন্য দেশের প্রথম পাবলিক কমিটি "private forsørgelses- og understøttelsesselskaper for Tilsynskomiteen" এর সদস্য ছিলেন। অন্য দিক ১৮৪৭ থেকে হোম্বে তার প্রাক্তন ছাত্র ওলে জ্যাকব ব্রোচ দ্বারা প্রতিষ্ঠিত বীমা কোম্পানি Gjensidige এর পরিচালনা পর্ষদের সদস্য ছিলেন।
উত্তরাধিকার
২০০৫ সালে গণিতের শিক্ষকদের জন্য একটি বার্ন্ট মাইকেল হোম্বে স্মৃতি পুরস্কার প্রতিষ্ঠিত হয়েছিল এবং বার্ষিকভাবে পুরস্কারটি প্রদান করা হয়। প্রাইজমানি, ৫০,০০০ নরওয়েজিয়ান ক্রোন আবেল তহবিল থেকে নেওয়া হয় যা আবেল পুরস্কারকেও কাভার করে।  পুরস্কারটি নরওয়েজিয়ান ম্যাথমেটিক্যাল সোসাইটি বোর্ড দ্বারা পরিচালিত হয়। বর্তমান বোর্ড চেয়ারম্যান অসলো বিশ্ববিদ্যালয়ের অধ্যাপক টম লিন্ডস্ট্রোম।
অসলোর মেজরস্টিউয়েনে হোম্বেস গেট নামে একটি রাস্তা বার্ন্ট মাইকেল হোম্বের নামে নামকরণ করা হয়েছে। ১৮৭৯ সালের আগে এটা ক্রিস্টোফার হ্যান্সটিন এর নামে হ্যান্সটিনস গেট নামকরণ করা হয়েছিল।
বিবাহ ও সন্তানাদি
হোম্বে দুইবার বিবাহ করেছিলেন।  তার প্রথম স্ত্রী, নিকোলিন এন্টোনি ফিঙ্কেনহেগেন, ১৮০৪ সালে টোটেনে জন্মগ্রহণ করেছিলেন, ১৮৩৯ সালে বিয়ের পাঁচ বছর পর মারা যান। তাদের তিন কন্ন্যা ছিল, যাদের দুইজন (ফ্রেড্রিক এবং নিকোলিন জুনিয়র) সাবালকত্বে পৌঁছেছেন এবং একজন মৃতজাতক ছিল। ১৮৪২ সালে তিনি তার দ্বিতীয় স্ত্রী ইঞ্জবোর্গ থোর্ফকে বিবাহ করেছিলেন। সে ১৮১২ সালে ভসে জন্মগ্রহণ করেছিল। এই বিয়ে দুটি পুত্র, ক্রিস্টোফার ও জেন্স এবং দুই কন্যা, ক্যাথরিন ও অলাভা, জন্ম দেয়। শুধুমাত্র জেন্স ও ক্যাথরিন সাবালকত্বে পৌঁছেছিল।
১৮৫০ সালে, বার্ন্ট মাইকেল হোম্বে মৃত্যুবরণ করেন এবং তার দ্বিতীয় স্ত্রী তার চেয়ে ৩০ বছর বেশি জীবিত থাকেন।
এম এ ওয়াজেদ মিয়া
ড. এম এ ওয়াজেদ মিয়া (১৬ ফেব্রুয়ারি ১৯৪২ - ৯ মে ২০০৯) বাংলাদেশের একজন খ্যাতনামা পরমাণু ও পদার্থ বিজ্ঞানী। তিনি গণপ্রজাতন্ত্রী বাংলাদেশ সরকারের প্রধানমন্ত্রী শেখ হাসিনার স্বামী ছিলেন। পদার্থ বিজ্ঞান ও বহুল পঠিত বিভিন্ন রাজনৈতিক লেখক। তিনি বাংলাদেশ পরমাণু শক্তি কমিশনের সাবেক চেয়ারম্যান।
জীবনী
তার ডাক নাম সুধা মিয়া। তিনি ১৬ ফেব্রুয়ারি, ১৯৪২ খ্রিষ্টাব্দ রংপুরের পীরগঞ্জ উপজেলার ফতেহপুর গ্রামে জন্মগ্রহণ করেন। তার বাবা আব্দুল কাদের মিয়া এবং মাতা ময়েজুন্নেসা। তিন বোন ও চার ভাইয়ের মধ্যে তিনি সর্ব কনিষ্ঠ। তিনি চককরিম সরকারি প্রাথমিক বিদ্যালয়ে প্রাথমিক শিক্ষা সমাপ্ত করেন। মানসম্মত লেখাপড়ার জন্য তাকে রংপুর জিলা স্কুলে ভর্তি করানো হয়। সেখান থেকেই তিনি ডিসটিনকশনসহ প্রথম বিভাগে মেট্রিকুলেশন পাশ করেন।
১৯৫৬ সালে রংপুর জিলা স্কুল থেকে ম্যাট্রিক পাশ করার পর ১৯৫৮ সালে রাজশাহী সরকারি কলেজ থেকে ইন্টারমিডিয়েট পাশ করেন। ১৯৬২ সালে তিনি ঢাকা বিশ্ববিদ্যালয়ে থেকে পদার্থবিজ্ঞানে এমএসসি পাশ করেন। ১৯৬৭ সালে লন্ডনের ডারহাম বিশ্ববিদ্যালয় থেকে ডক্টরেট ডিগ্রি লাভ করেন।
thumb|রাজশাহী কলেজ মুসলিম হোস্টেল, এখানে থেকেই পড়াশোনা করেছেন এম এ ওয়াজেদ মিয়া
ঢাকা বিশ্ববিদ্যালয়ে পদার্থবিজ্ঞানে পড়ার সময় থেকেই ধীরে ধীরে সংশ্লিষ্ট হতে শুরু করেন রাজনীতির সাথে। ১৯৬১ সালে ফজলুল হক হলের ছাত্র সংসদ নির্বাচনে ছাত্রলীগ থেকে সহ-সভাপতি নির্বাচিত হন তিনি। ঢাকা বিশ্ববিদ্যালয় থেকে পদার্থবিজ্ঞানে এমএসসি পাশ করার পর ১৯৬৩ সালে তৎকালীন পশ্চিম পাকিস্তানের লাহোরে আণবিক শক্তি কমিশনে চাকরিতে যোগ দেন। ১৯৬৭ সালে লন্ডনের ডারহাম বিশ্ববিদ্যালয় থেকে ডক্টরেট ডিগ্রি লাভের পর দেশে ফেরার পর একই বছর ১৭ নভেম্বর বঙ্গবন্ধু কন্যা শেখ হাসিনাকে তিনি বিয়ে করেন। স্বৈরশাসনবিরোধী আন্দোলনের কারণে তিনি কিছুদিন কারাবরণ করেন। ১৯৭১ সালে এদেশের স্বাধীনতা সংগ্রাম এবং এর আগে ও পরের রাজনৈতিক প্রেক্ষাপটে তার উপস্থিতি ছিল উল্লেখযোগ্য। ড. ওয়াজেদ মিয়া আণবিক শক্তি কমিশনের চেয়ারম্যান হিসেবে ১৯৯৯ সালে অবসর নেন।
২০০৯ সালের ৯ই মে বিকেল ৪টা ২৫ মিনিটে দীর্ঘদিন কিডনির সমস্যাসহ হৃদরোগ ও শ্বাসকষ্টে ভুগে ঢাকার স্কয়ার হাসপাতালে ৬৭ বছর বয়সে তার মৃত্যু হয়।
লেখালিখি ও প্রকাশনা
এম এ ওয়াজেদ মিয়া স্নাতক পর্যায়ের বিজ্ঞানের ছাত্রদের জন্য দুটি গ্রন্থ রচনা করেছেন। ইংরেজিতে লেখা গ্রন্থদ্বয়ের নাম  Fundamentals of Thermodynamics এবং Fundamentals of Electromagnatics। তার অন্যতম গ্রন্থ বঙ্গবন্ধু শেখ মুজিবকে ঘিরে কিছু ঘটনা ও বাংলাদেশ ১৯৯৮ খ্রিষ্টাব্দে প্রকাশিত হয়। ৪৬৪ পৃষ্ঠার সুপরিসর এই গ্রন্থে বাংলাদেশের বহু রাজনৈতিক ও প্রশাসনিক ঘটনার বর্ণনা রয়েছে। তার আরেকটি গ্রন্থের নাম বাংলাদেশের রাজনীতি ও সরকারের চালচিত্র যা বাংলাদেশ ইউনিভার্সিটি প্রেস লিমিটেড কর্তৃক ১৯৯৫ খ্রিষ্টাব্দে প্রকাশিত হয়।
স্বীকৃতি ও প্রতিষ্ঠান
বাংলাদেশের রংপুরে অবস্থিত বেগম রোকেয়া বিশ্ববিদ্যালয়ের অধীনে আধুনিক বিজ্ঞানভিত্তিক গবেষণার স্বপ্নদ্রষ্টা ও প্রাণপুরুষ এবং আন্তর্জাতিক খ্যাতিসম্পন্ন বিশিষ্ট পরমাণু বিজ্ঞানী হিসেবে তার স্মৃতিকে স্মরণীয় করে রাখতে ড. ওয়াজেদ রিসার্চ ইনস্টিটিউট প্রতিষ্ঠা করা হয়েছে। বাংলাদেশের ঢাকায় অবস্থিত   জাহাঙ্গীরনগর বিশ্ববিদ্যালয়ের অধীনে বিজ্ঞান গবেষণার জন্য দক্ষিণ এশিয়ার সর্ববৃহত বিজ্ঞানাগার, এম এ ওয়াজেদ মিয়া বিজ্ঞান গবেষণা কেন্দ্র প্রতিষ্ঠা করা হয়েছে।
নাটোরে প্রস্তাবিত ড. এম এ ওয়াজেদ মিয়া কৃষি বিশ্ববিদ্যালয়, রংপুরে ড. এম এ ওয়াজেদ মিয়া টেক্সটাইল ইঞ্জিনিয়ারিং কলেজ তার নামে প্রতিষ্ঠা করা হয়েছে।
তার নামে ২০১০ সালে এ.কে.এম ফরহাদুল কবির বাংলাদেশ সরকার থেকে অনুমোদন প্রাপ্ত সামাজিক সেবা মুলক সংগঠন ড.এম এ ওয়াজেদ মিয়া মেমোরিয়াল ফাউন্ডেশন প্রতিষ্ঠা করেন।
৫০০০ (সংখ্যা)
৫০০০ ( পাঁচ হাজার ) হল ৪৯৯৯ এর পরে এবং ৫০০১ এর আগের স্বাভাবিক সংখ্যা । ইংরেজি ভাষার সবচেয়ে বড় আইসোগ্রামিক সংখ্যা হল পাঁচ হাজার।
মৌলিক সংখ্যা
৫০০০ থেকে ৬০০০ এর মধ্যে ১১৪টি মৌলিক সংখ্যা রয়েছে:
রায়গড় রাজ্য
রায়গড় রাজ্য ছিলো ব্রিটিশ শাসিত ভারতে অবস্থিত একটি দেশীয় রাজ্য, যা বর্তমানে ভারতের অন্তর্গত৷ রাজ্যটি গোণ্ড জাতির রাজগোণ্ড বংশের রাজাদের দ্বারা শাসিত হতো।
ইতিহাস
রায়গড় জমিদারিটি ১৬২৫ খ্রিস্টাব্দে প্রতিষ্ঠিত হয়েছিল। ১৯১১ খ্রিস্টাব্দে এই জমিদার ও ব্রিটিশদের দ্বারা দেশীয় রাজ্যের মর্যাদা পায়। রাজ্যটি ৩,৮৪৮ বর্গ কিলোমিটার জুড়ে বিস্তৃত ছিল এবং ১৯০১ খ্রিস্টাব্দের জনগণনা অনুসারে এটির জনসংখ্যা ছিল ১,৭৪,৯২৯ জন। রাজ্যটির রাজধানী সদরদপ্তর ছিল রায়গড় শহরে ১৯০১ খ্রিস্টাব্দে এর জনসংখ্যা ছিল ৬,৭৬৪ জন।
রায়গড়ের রাজারা বর্তমান ওড়িশার বড়গড় অঞ্চলেও নিজেদের জমিদারিত্ব প্রতিষ্ঠা করেছিলেন।ওই অঞ্চল অধিক পরিচিত হওয়ায় তারা বড়গড়ের জমিদার নামেও পরিচিত ছিলেন। ১৬২৫ খ্রিস্টাব্দ নাগাদ সম্বলপুরের রাজা দার্য সিংহকে রায়গড়ের সিংহাসনে সামন্ত রাজা হিসেবে বসান। ১৯১১ খ্রিস্টাব্দে ভারতে ব্রিটিশ শাসন চলাকালীন রাজা বাহাদুর ভূপ দেওসিংহের রাজত্বকালে এই জমিদারিটি দেশীয় রাজ্যে উন্নীত হয়।
রাজ্যটির উল্লেখযোগ্য শাসকদের মধ্যে রয়েছেন দেবনাথ সিংহ যিনি সিপাহী বিদ্রোহের সময় ব্রিটিশদের সহায়তা করেছিলেন। অন্যান্য উল্লেখ্য রাজা হলেন রাজা বাহাদুর ভূপ দেওসিংহ, রাজা চক্রধর সিংহ প্রমূখ। রাজা চক্রধর সিংহ কত্থক নাচ এবং হিন্দুস্তানি সংগীতের তার দক্ষতার জন্য পরিচিত ছিলেন। তিনি গানের জগতে নতুন ‌রায়গড় ঘরানার স্রষ্টা। তাহার পুত্র রাজা ললিত কুমার সিংহ ছিলেন এই রাজ্যের শেষ রাজা তিনি ১৯৪৭ খ্রিস্টাব্দে ১৪ই ডিসেম্বর তারিখে রাজ্যটি ভারতে সংযুক্তির কথা পরিকল্পনা করেন। এই রাজ্যটির সাথে অন্যান্য দেশীয় রাজ্য তথা জশপুর, সক্তী, সারণগড় এবং উদয়পুর রাজ্যকে একত্রিত করে গঠন করা হয় রায়গড় জেলা যা বর্তমানে ছত্তিশগড় রাজ্যে অবস্থিত।
বার্বাডোস রয়্যালস
thumb|250px|২০১৩-২০২০ পর্যন্ত বার্বাডোস ট্রাইডেন্টসের লোগো
বার্বাডোস রয়্যালস (Barbados Royals) (পূর্বতন বার্বাডোস ট্রাইডেন্টস) হল ক্যারিবিয়ান প্রিমিয়ার লিগ বার্বাডোস ক্রিকেট দলের প্রতিনিধিত্বমূলক দল। এটা টুর্নামেন্টের উদ্বোধনী পর্বের জন্য ২০১৩ সালের নির্মিত ছয় দলের একটি। হলিউড অভিনেতা মার্ক ওয়ালবার্গ দলটির মধ্যে একটি ইকুইটি আগ্রহ রয়েছে।
বিজিএম-৭৫ এআইসিবিএম
যেডবিজিএম-৭৫ আন্তমহাদেশীয় ক্ষেপণাস্ত্র, উইপন সিস্টেম ১২০এ (ডব্লিউএস-১২০এ) নামেও পরিচিত, যা একটি আন্তঃমহাদেশীয় ক্ষেপণাস্ত্র (আইসিবিএম) উন্নয়ন প্রকল্প। ১৯৬০-এর দশকে ইউনাইটেড স্টেটস এয়ার ফোর্স এলজিএম-৩০ মিনিটম্যান-এর পরিবর্তে বিমানবাহিনীর জন্য এটির প্রস্তাবনা করে। প্রকল্পের জন্য অর্থ বরাদ্দ না হওয়ায় ১৯৬৭ সালে প্রকল্পটি বাতিল করা হয়।
পটভূমি
প্রতিরক্ষা বিভাগ ১ নভেম্বর ১৯৬৬ সালে বিমানবাহিনীর প্রস্তাবের পরিপ্রেক্ষিতে একটি নতুন ব্যালিস্টিক মিসাইলের জন্য স্টারট-এক্স গবেষণা শুরু করে, যেটি উন্নতমানের আন্তঃমহাদেশীয় ক্ষেপণাস্ত্র (এআইসিবিএম) উদ্ভাবন করেছিলো। এই প্রকল্পের লক্ষ্য ছিল মার্কিন যুক্তরাষ্ট্রের বিমানবাহিনীর জন্য 'এলজিএম-৩০ মিনিটম্যান' এর স্থানে আরো অত্যাধুনিক মানের ক্ষেপণাস্ত্র সংযোজন করা। ১৯৬৬ সালের এপ্রিলে প্রকল্পটি আনুষ্ঠানিকভাবে চালু হয় এবংন জুন মাসে প্রকল্পটি 'যেডবিজিএম-৭৫' নামধারন করে, প্রকল্পের নামের পূর্বে যেড অক্ষরটি ইঙ্গিত করে যে প্রকল্পটি পরিকল্পনাধীন রয়েছে।
একটি বৃহৎ সলিড ফুয়েল শক্তিচালিত মিসাইল হিসেবে 'যেডবিজিএম'কে নিরধারন করা হয়, যেটি ১০ ও ২০ 'এমআইআরভি' তে লাগানো হবে। মিসাইলটি মূলত সাইলো উৎক্ষেপক ভিত্তিক হবে, যেটি মিনিটম্যান মিসাইলের জন্য ব্যবহৃত সাইলোর তুলনায় ১০ গুন অধিক শক্তিশালী হবে। এছাড়াও এই মিসাইলের জন্য রেলপথ ব্যবহার উপযোগী স্থাপনা (এআইসিবিএম) নির্মাণের পরিকল্পনা ছিলো। প্রতিটি মিসাইলের কার্যকারিতা বৃদ্ধির জন্য বিদ্যমান মিসাইলের তুলনায় অধিক নির্ভুল নিশানা এবং অনুপ্রবেশ ক্ষমতা উন্নত করা হয়। সে সময়ে সোভিয়েত ইউনিয়নের ব্যবহৃত এবং পরিকল্পনাধীন মিসাইলের তুলনায় অধিক কার্যকারী মিসাইল তৈরিই ছিলো এই প্রকল্পের লক্ষ্য।
বিলোপসাধন
পরবর্তীতে মার্কিন নৌবাহিনী ওহাইও ক্লাস ব্যালিস্টিক মিসাইল সাবমেরিনের নকশা তৈরির মাধ্যমে স্টারট-এক্স প্রতিযোগিতায় জয় লাভ করে। তবুও ১৯৬৭ সালের আগস্টে ইস্যুকৃত চূড়ান্ত প্রতিবেদনে যেডবিজিএম-৭৫ মিসাইল উন্নত করার সুপারিশ করা হয়। সে অনুযায়ী বাহিনী প্রধানগণ ১৯৬৯ অর্থ বছর হতে যেডবিজিএম এর জন্য অর্থ বরাদ্দ করার জন্য মার্কিন প্রতিরক্ষা সচিব রবার্ট ম্যাকনামারার নিকট সুপারিশ করেন, যার লক্ষ্য হবে ১৯৭৩ সালের মধ্যে মিসাইলটিকে পরিষেবায় নিজুক্ত করা।। বিমানবাহিনী মিসাইল এবং নতুন মজবুত সাইলো নিয়ে গবেষণা করার পরে এই সুপারিশ করে। এর পরিবর্তে ম্যাকনামারা মিসাইলটিকে আরো অধিক উন্নয়নের জন্য রেখে দেন, ফলে এই প্রকল্পের সকল কাজ বন্ধ হয়ে যায়। শুধুমাত্র অধিক মজবুত সাইলোর উন্নয়নের জন্য অর্থবরাদ্দ করা হয়; যেটি মূলত মিনিটম্যান মিসাইলের জন্য ব্যবহার করা হবে। এর ফলে মিসাইলটির উন্নয়ন কার্যক্রম বাতিল করা হয়। নতুন মিসাইলের আসন্ন প্রভাবের কথা বিবেচনা করে ম্যাকনামারা এই প্রকল্পটি বাতিল করেন, তার ধারণা ছিলো এটি তৎকালীন সোভিয়েত ইউনিয়নের প্রচলিত এন্টি ব্যালিস্টিক মিসাইল প্রতিরক্ষা ব্যাবস্থাকে অকার্যকর করে দেবে। ম্যাকনামারা দুই পরাশক্তির মধ্যে আপেক্ষিক সমতা লক্ষ্য করেছিলেন, পারস্পরিক সমঝোতার ভিত্তিতে ধ্বংসের পদ্ধতিতেই তিনি বিশ্বাসী ছিলেন, তার লক্ষ্য ছিলো সোভিয়েত ইউনিয়নকে এমন একটি অবস্থানে নিয়ে আসা যেন তারা যুক্তরাষ্ট্রের সাথে মধ্যস্থতা করতে বাধ্য হয়।
ডব্লিউএস-১২০এ প্রকল্প বাতিল হবার পরে ১৯৭২ সাল পর্যন্ত বিমানবাহিনী নতুন কোন আইসিবিএম এর উন্নয়ন প্রকল্প হাতে নেয়নি। সে বছরেই এম-এক্স প্রজেক্ট চালু হয়, যার মাধ্যমে এলজিএম-১১৮ পিসকিপার এর উন্নয়ন করা হয়। পিস্কিপার ১৯৮০র দশকের মাঝামাঝি সময়ে পরিষেবায় যুক্ত হয় এবং এটি ২০০৫ সাল পর্যন্ত নিয়োজিত ছিলো; মিনিটম্যান ৩ এখনো সেবা প্রদান করছে, এটি পরিকল্পিত সময় অতিক্রান্ত হবার পরেও অধিক সময় সেবা প্রদান করছে।
ইউয়ে ভাষা
ইউয়ে চীনা ভাষার প্রকারভেদগুলি চীনা ভাষার অন্যান্য প্রকারভেদগুলির সাথে পারস্পরিক বোধগম্য নয়। এগুলিতে মধ্য চীনা ভাষায় ব্যবহৃত অন্তিম ব্যঞ্জনধ্বনি ও সুরের শ্রেণীগুলি সবচেয়ে বেশি সংরক্ষণ দৃষ্ট হয়। তবে একই সাথে এগুলিতে আদ্য ব্যঞ্জনধ্বনিগুলি ও মধ্য মীড়ধ্বনিগুলির মধ্যকার পার্থক্য লুপ্ত হয়েছে, যা আজও চীনা ভাষার অন্যান্য প্রকারভেদে উপস্থিত।
ডোডা
'''ডোডা ভারত এর জম্মু ও কাশ্মীর এলাকার একটি অন্যতম নগর ও জেলা।ডোডাএর অবস্থান এবং এখানকার গড় উচ্চতা ১,১০৭ মিটার;৩৬৩১ফুট
জলবায়ু
কোপেন-গেইগার জলবায়ু শ্রেণিবিন্যাস পদ্ধতি অনুযায়ী এই এলাকার জলবায়ু স্যাঁতসেঁতে গ্রীষ্মমণ্ডলীয়
জনসংখ্যা
২০১১ সালের আদমশুমারি অনুযায়ী ডোডার জনসংখ্যা ২১,৬০৫। মোট জনসংখ্যার মধ্যে ৬৪%পুরুষ এবং ৩৬%নারী। ডোডার শিক্ষার হার ভারতের গড় শিক্ষার হার থেকে ৫% বেশি। পুরুষদের মধ্যে শিক্ষার হার ৮৫%এবং নারীদের মধ্যে শিক্ষার হার ৬১%। এখানে জনসংখ্যার প্রায় ১০% এর বয়স ৬ বছরের কম।
ধর্ম
ডোডা শহরে - হিন্দু ৩২.৬২%, মুসলিম ৬৬.৪৫%, খ্রিষ্টান ০.১২%, শিখ ০.৬৪%, বৌদ্ধ ০.০০%, জৈন ০.০৬%, অন্যান্য ০.০০%, i
শাফি ল্যানফি
শাফি ল্যানফি একটি ঐতিহ্যগত টেক্সটাইল বুনন ফ্যাব্রিক এবং সাধারণত শাল হিসাবে, দোরোখা, তুলা দিয়ে মোটিফ সাধারণত এমব্রয়ডারি করে মেইতেই মণিপুরের নারীরা। অতীতে, এই ফ্যাব্রিকটি সফল যুদ্ধে সৈন্যদের বীরত্বের জন্য এবং মণিপুরের রাজা কর্তৃক মণিপুরের নাগের প্রশংসনীয় সর্দারদের সম্মানের উপহার হিসাবে (মন পাই) উপস্থাপন করা হয়েছিল। এটি এমন একটি পণ্য যা জিআই নিবন্ধের আওতায় সুরক্ষিত এবং এটি এখন পুরো মণিপুর রাজ্যে তৈরি হয়ে থাকে।
ভৌগোলিক সূচক
বৌদ্ধিক সম্পত্তির অধিকার সম্পর্কিত বাণিজ্য সম্পর্কিত দিকগুলির (টিআরপিএস) চুক্তির ভৌগোলিক ইঙ্গিতের আওতায় ফ্যাব্রিকটি নিবন্ধভুক্ত করা হয়েছে। এটি ভারত সরকারের ভৌগোলিক সূচক আইন ১৯৯৯ এর অধীনে "শাফি ল্যান্ফি" হিসাবে নিবন্ধিত ছিল, ক্লাস - ২৫ এর অধীনে পেটেন্টস ডিজাইনস এবং ট্রেডমার্কের নিয়ন্ত্রক জেনারেল দ্বারা নিবন্ধকরণের সত্যতা নিশ্চিত করেছেন - ১৯ ডিসেম্বর ২০১১ তারিখে পোশাকের আবেদনের নম্বর ৩১১, এবং ওয়াংখেই ফী (জি আই ন.৩৭২) এবং Moirang Phee (জি আই ন ৩৭৩)। পরামর্শক কমিটির সভার সিদ্ধান্ত অনুসারে মণিপুর সরকার নিবন্ধনের তারিখ থেকে ছয় মাসের মধ্যে শাফি ল্যান্ফি তৈরির ক্ষেত্রে এক হাজার তাঁতিদের নিবন্ধকরণ করবে বলে আশা করা হয়েছিল।
ইতিহাস
'শাফি' ফ্যাব্রিকের আক্ষরিক অর্থ হ'ল প্রাণী ও যুদ্ধের ফ্যাব্রিক "। এটি খোইসনাম বংশের একটি পণ্য। কথিত আছে যে রাজা খোইসনাম বংশের একজনকে এই শাফি ল্যানফি পরা এবং একটি ঘোড়ায় চড়তে দেখেন। তারপরে বাদশাহ এটিকে মণিপুরের সাহসী নাগা প্রধানদের সম্মানের এক রূপ হিসাবে গ্রহণ করেছিলেন। লোয়ুম্ব্বা সিলেন শিরোনামের পান্ডুলিপি অনুসারে, কিং লোয়ুম্ব্বা (১০৭৪-১১০০ খ্রিস্টাব্দ) এই পণ্যটি খোইসনাম পরিবার কর্তৃক বোনা করার অনুমতি দেয়। বিশ শতকে ওয়াংখেই ইওংলানের তাঁতি মাইসনম নলিনী দেবী, তাঁর বোন মাইসনম অনিতা এবং তাদের মা কেইনহান্বির প্রচেষ্টায় এই পণ্যটির প্রচারের জন্য ১৯৯৯ সালে রাষ্ট্রীয় পুরস্কার জিতেছিল, এই পণ্যটি পুনরুদ্ধার করা হয়েছিল। নলিনী এই নৈপুণ্যের প্রচারের জন্য ২০০৯ সালে মাস্টার ক্রাফটস পার্সন অ্যাওয়ার্ডও অর্জন করেছিলেন।
পণ্যের বিবরণ
শাফি লানফি সূচিকর্মটি লাল সীমানা সহ কালো রঙের কাপড়ের উপরে করা হয়। ফ্যাব্রিকের উপর সূচিকর্মিত মোটিফগুলি বেশ কয়েকটি ডিজাইন নিয়ে গঠিত এবং গৃহীত কয়েকটি সাধারণ নকশাগুলি হল- "শামু" (হাতি), " শাগল " (ঘোড়া), " ইরোইচি " (মহিষের শিং), " ওয়াহং " ( ময়ূর), এবং " এনজিএ " (মাছ); গ্রহ যেমন " নুমিত" (সূর্য), থা (চাঁদ) ; থওয়ানমিচক (তারা); এবং এছাড়াও যাদুকর আসন, টা (বর্শা) – এই নকশাগুলি একটি সেট প্যাটার্ন এবং অপারেশনের ক্রম অনুসারে সম্পন্ন হয়। সূচ এবং সুতির সুতা ব্যবহার করে সূচিকর্মটি হাত দিয়ে করা হয়। এটির দৈর্ঘ্য ১১০-১৩২ সেমি এবং দৈর্ঘ্য ২২০-২৩০সেমি এবং ওজন সাধারণত ১৮৫৪ গ্রাম। ব্যবহৃত সুতা হ'ল ২/২০ এস তুলো এবং ২/২০ এস তুলা দিয়ে তৈরি এবং ২/২০ এস তুলো থেকে বোনা হয়। সূচিকর্ম ব্যবহৃত সুতা ২/ ২০এস তুলা, এবং ২ / ৪০এস তুলা ব্যবহৃত হয়।
ফ্যাব্রিকটি তাদের তৈরি করা মোটিফগুলি দেখে ধর্মীয় তাৎপর্যপূর্ণভাবে সম্মানিত। ফ্যাব্রিকের মূল অংশটিতে সূর্যের প্রতিনিধিত্বকারী লাল বর্ণ রয়েছে, উভয় সীমান্তে সাদা স্ট্রিপগুলি আকাশ এবং তারার মহাবিশ্বকে বোঝায় এবং মা ও বাবার জন্য চাঁদ এবং সূর্যের প্রতীক নির্ধারিত। এর কিছু মোটিফ মহাসাগরীয় দেহ এবং মেইটেই রাজার ইঙ্গিত দেয়; বিশেষত ঐন্দ্রজালিক আসন এবং হাতি এবং বর্শার মাথা এবং মৎস্য রাজা নওথিংখংয়ের পৌরাণিক কাহিনী (৬৬৩-৭৬৩ খ্রিস্টাব্দ) এর সাথে সংযুক্ত।
ফ্যাব্রিকটি তৈরি করতে ব্যবহৃত সুতাটি হল "লাশিং" (কটন বল) এবং "কাবারং" (মুলবেরি কোকুন)। এগুলি স্থানীয়ভাবে "সান্থক" নামে পরিচিত গাছের প্রজাতির ছাল থেকেও বের করা হয় (উরটিকা এসপি)। স্থানীয় ফাইবারটি কেটে সুতাগুলি তৈরি করা হয় এবং তারপরে গাছপালা এবং বাকল ব্যবহার করে রঙিন হয়। রঙ্গিন সূতাটি চাল দিয়ে তৈরি স্টার্চ প্রয়োগ করে আকারের সাপেক্ষে এবং তারপরে বাঁশের রড ব্যবহার করে প্রসারিত করা হয়।
তাঁতীদের তৈরি পণ্যের মান নিয়ন্ত্রণের জন্য, ফ্যাব্রিকের জিআই রেজিস্ট্রেশন অনুসরণ করে, একটি বিভাগ পরিদর্শন এজেন্সি প্রতিষ্ঠা করা হয়েছে যার মধ্যে নয়টি সদস্য সরকারী বিভাগ, সমিতি এবং মাস্টার কারিগর থেকে নেওয়া হয়েছে।
বহিঃক্ষরা গ্রন্থি
বহি:ক্ষরা গ্রন্থি হচ্ছে সেইসব গ্রন্থি যারা নালীর মাধ্যমে আবরণী টিস্যুর উপরিভাগে পদার্থ উৎপন্ন এবং ক্ষরণ করে। বহি:ক্ষরা গ্রন্থির উদাহরনের মধ্যে আছে ঘাম, মুখের লালা, স্তন, সেরুমিনাস, লেক্রিমাল, সেবাসিয়াস এবং মিউকাস। বহি:ক্ষরা গ্রন্থি মানুষের দেহের দুই প্রকার গ্রন্থির মধ্যে একটি, অপরটি হচ্ছে অন্তঃক্ষরা গ্রন্থি যা তাদের পদার্থগুলকে সরাসরি রক্তে ক্ষরণ করে। যকৃত এবং অগ্ন্যাশয় উভয় অন্তঃক্ষরা এবং বহিঃক্ষরা গ্রন্থি; তারা বহি:ক্ষরা গ্রন্থি কারণ তারা পিত্ত এবং অগ্ন্যাশয় রস উভয়ই একসারি নালীর মাধ্যমে গ্যাস্ট্রোইনটেস্টাইনাল ট্র্যাক্টে ক্ষরণ করে এবং অন্তঃক্ষরা গ্রন্থি কারণ তারা অন্যান্য পদার্থ সরাসরি রক্তে ক্ষরণ করে।
গঠনভেদে
বহি:ক্ষরা গ্রন্থি একটি গ্রন্থি অংশ ও একটি নালী অংশ ধারণ করে, যার গঠনকে গ্রন্থির শ্রেণীবিন্যাস করার জন্য ব্যবহার করা যায়
ক্ষরণের পদ্ধতির উপর ভিত্তি করে
বহিঃক্ষরা গ্রন্থি গুলোকে তাদের ক্ষরণের পদ্ধতির উপর ভিত্তি করে অ্যাপোক্রাইন গ্রন্থি, মেরোক্রাইন গ্রন্থি ও হলোক্রাইন গ্রন্থি নামে ভাগ করা যায়
বৈদিক সংস্কৃত
বৈদিক সংস্কৃত ছিল ভারতীয়-ইউরোপীয় ভাষা পরিবারের ভারতীয়-আর্য উপগোষ্ঠীর প্রাচীন ভাষা। এটি বেদ ও সংশ্লিষ্ট সাহিত্যে প্রত্যয়িত হয়েছে যা খ্রীস্টপূর্ব ২য় থেকে মধ্য ১ম সহস্রাব্দের মধ্যে সংকলিত হয়েছে। লেখার প্রচলনের পূর্বে কয়েক শতাব্দী ধরে ভাষাটি মৌখিকভাবে সংরক্ষিত ছিল।
বৈদিক সংস্কৃত ভাষার বিস্তৃত প্রাচীন সাহিত্য আধুনিক যুগেও টিকে আছে, এবং এটি প্রত্ন-ভারতীয়-ইউরোপীয় এবং প্রত্ন-ভারতীয়-ইরানীয় ইতিহাস পুনর্গঠনের জন্য তথ্যানুসন্ধানের প্রধান উৎস।
প্রাক-ঐতিহাসিক যুগে, প্রত্ন-ভারতীয়-ইরানীয়রা প্রত্ন-ইরানীয় ও প্রত্ন-ভারতীয়-আর্য ভাষায় বিভক্ত হয় এবং দুটি ভাষা একে অপরের থেকে স্বাধীনভাবে বিবর্তিত হয়।
প্রাগৈতিহাসিক ব্যুৎপত্তি
অনুমান করা হয়, ১৮০০ খ্রিস্টপূর্বাব্দের কাছাকাছি বা তার আগে ভাষাগত ভিত্তিতে প্রত্ন-ইন্দো-ইরানীয় ভাষার বিভাজন প্রত্ন-ইরানীয় এবং প্রত্ন-ইন্দো-আর্য ভাষায় ঘটেছিল। ঋগ্বেদের প্রাচীনতম স্তোত্রগুলির রচনার তারিখ সাধারণত অনুমান করা হয় প্রায় ১৫০০ খ্রিস্টপূর্বাব্দ, যদিও তা একটি অস্পষ্ট ধারণা। আস্কো পারপোলা (১৯৮৮) এবং জেমস প্যাট্রিক ম্যালরি (১৯৯৮) উভয়ই ব্যাকট্রিয়া-মার্গিয়ানা প্রত্নতাত্ত্বিক কমপ্লেক্স এর ব্রোঞ্জ যুগের সংস্কৃতিতে ইরানি থেকে ইন্দো-আর্যদের বিভাজনের অবস্থান স্থাপন করেছেন। পারপোলা (১৯৯৯) মডেলটি বিশদভাবে বর্ণনা করেছে এবং "প্রত্ন-ঋগ্বেদিক" ইন্দো-আর্যরা ১৭০০ খ্রিস্টপূর্বাব্দের দিকে ব্যাকট্রিয়া-মার্গিয়ানা প্রত্নতাত্ত্বিক কমপ্লেক্স-এ অনুপ্রবেশ করেছে। তিনি প্রায় ১৯০০ খ্রিস্টপূর্বাব্দ থেকে শেষ দিকে প্রয়াত হরপ্পার প্রথম দিকে ইন্দো-আর্য উপস্থিতি অনুমান করেন, এবং "প্রত্ন-ঋগ্বেদিক" (প্রত্ন-দারদিক) পাঞ্জাবের অনুপ্রবেশ প্রায় ১৭০০ খ্রিস্টপূর্বাব্দ থেকে "গান্ধার কবর সংস্কৃতির" সাথে সামঞ্জস্যপূর্ণ। এই মডেল অনুসারে, বৃহত্তর ইন্দো-আর্য গোষ্ঠীর মধ্যে ঋগ্বেদিক হল দার্দীয় ভাষার সরাসরি পূর্বপুরুষ।
প্রাথমিক বৈদিক সংস্কৃত ভাষা পাণিনি কর্তৃক সংজ্ঞায়িত ভাষার তুলনায় অনেক কম সমজাতীয় ছিল, অর্থাৎ, শাস্ত্রীয় সংস্কৃত। হিন্দুধর্মের মুখ্য উপনিষদ এবং শেষের দিকের বৈদিক সাহিত্যের ভাষা ধ্রুপদী সংস্কৃতের কাছে যায়। বৈদিক সংস্কৃত ভাষার শেষ রূপকে শাস্ত্রীয় সংস্কৃত রূপে রূপান্তরিত করার কৃতিত্ব পাণিনির অষ্টাধ্যায়ীকে দেওয়া হয়, পতঞ্জলির মহাভাষ্য এবং কাত্যায়নের ভাষ্য সহ যা পতঞ্জলির রচনার আগে ছিল।
কালপঞ্জি
বৈদিক ভাষার মধ্যে পাঁচটি কালানুক্রমিকভাবে স্বতন্ত্র স্তর চিহ্নিত করা যেতে পারে:
প্রথম তিনটিকে সাধারণত একত্রিত করা হয়, কারণ সংহিতা চারটি বেদ নিয়ে গঠিত (ঋগ্বেদ, অথর্ববেদ, যজুর্বেদ ও সামবেদ), যা একত্রে সংস্কৃতের প্রাচীনতম গ্রন্থ ও বৈদিক ধর্ম উভয়েরই প্রামাণিক ভিত্তি এবং পরবর্তী ধর্ম হিন্দুধর্ম নামে পরিচিত।
ধ্বনিতত্ত্ব
বৈদিক শাস্ত্রীয় সংস্কৃত থেকে হোমেরিক গ্রীক এবং প্রাচীন গ্রিকের মধ্যে পার্থক্যের সাথে তুলনীয়।
ধ্বনিবিদ্যায় নিম্নলিখিত পার্থক্যগুলি লক্ষ্য করা যেতে পারে:
উচ্চারণভঙ্গি
বৈদিক-এর মাত্রা উচ্চারণ ছিল  যা এমনকি শব্দের অর্থও পরিবর্তন করতে পারে এবং পাণিনির সময়েও এটি ব্যবহৃত ছিল, কারণ আমরা তার অবস্থান নির্দেশ করার জন্য তার ডিভাইস ব্যবহার করে অনুমান করতে পারি। পরবর্তী কিছু সময়ে, এটি শেষ থেকে দ্বিতীয় থেকে চতুর্থ সিলেবলের মধ্যে সীমাবদ্ধ চাপ উচ্চারণ দ্বারা প্রতিস্থাপিত হয়েছিল।
যেহেতু বৈদিক পরবর্তী উচ্চারণে অল্প সংখ্যক শব্দ ছোট স্বরবর্ণে তথাকথিত "স্বতন্ত্র স্বরিত" বহন করে, তাই কেউ যুক্তি দিতে পারে যে পরবর্তী বৈদিক স্বরভাষা ছিল। তবে মনে রাখবেন যে ঋগ্বেদের পরিমাপকভাবে-পুনরুদ্ধার সংস্করণে স্বাধীন স্বরিত বহনকারী প্রায় সব সিলেবলকে অবশ্যই দুটি সিলেবলের ক্রমানুসারে ফিরে যেতে হবে, যার প্রথমটিতে উদত্ত এবং দ্বিতীয়টিতে তথাকথিত নির্ভরশীল স্বরিত রয়েছে। প্রারম্ভিক বৈদিক এইভাবে স্পষ্টতই চীনার মতো টোনাল ভাষা ছিল না, কিন্তু জাপানির মতো মাত্রা উচ্চারণ ভাষা ছিল, যা প্রত্ন-ভারতীয়-ইউরোপীয় উচ্চারণ থেকে উত্তরাধিকারসূত্রে পাওয়া গেছে।
প্লুতি
প্লুতি বা প্রসারণ সংস্কৃতে প্রলম্বিত বা স্বরবর্ণের সুদীর্ঘ ঘটনার জন্য শব্দ; অত্যধিক দীর্ঘ বা প্রলম্বিত স্বরবর্ণগুলিকে প্লুত বলা হয়। প্লুত স্বরবর্ণগুলি সাধারণত একটি সংখ্যা "৩" দ্বারা চিহ্নিত করা হয় যা তিন মোরা (ত্রিমাত্রা) এর দৈর্ঘ্য নির্দেশ করে।
ডিফথং তার প্রথম স্বরকে দীর্ঘায়িত করে দীর্ঘায়িত হয়। পাণিনীয় ব্যাকরণবিদরা ডিফথংগুলির ধ্বনিগত ঘটনাকে স্বীকৃতি দেন যা সময়কালের মধ্যে তিনটি মোরার বেশি পরিমাপ করে, কিন্তু হর্স্ব (১ মোরা), দীর্ঘ (৩ মোরা) এবং প্লুত (৩+ মোরা)।
প্লুত স্বরবর্ণগুলি ঋগ্বেদে মোট ৩ বার এবং অথর্ববেদে ১৫ বার লিপিবদ্ধ করা হয়েছে, সাধারণত প্রশ্ন করার ক্ষেত্রে এবং বিশেষ করে যেখানে দুটি বিকল্পের তুলনা করা হয়। উদাহরণস্বরূপ:
" এটা কি উপরে ছিল? এটা কি নিচে ছিল?"
" এটা কি বড়? নাকি এটা?"
- অথর্ববেদ ৯.৬.১৮
প্লুতি তাদের জনপ্রিয়তার শীর্ষে পৌঁছেছিল ব্রাহ্মণ যুগের শেষ দিকের বৈদিক সংস্কৃত যুগে (খ্রিস্টপূর্ব ৮ম শতাব্দী), শতপথ ব্রাহ্মণে প্রায় ৪০টি দৃষ্টান্ত রয়েছে।
১১৭ নং ওয়ার্ড, কলকাতা পৌরসংস্থা
ওয়ার্ড নং ১১৭, কলকাতা পৌর সংস্থা, বরো নং ১৩ এর কলকাতা মিউনিসিপাল কর্পোরেশনের প্রশাসনিক বিভাগ যা ভারতের পশ্চিমবঙ্গ রাজ্যের টালিগঞ্জ সার্কুলার রোডের (চান্দুবাবুর ঝিল-বুড়োশিবতলা) আশেপাশের অংশগুলিকে আচ্ছাদন করে।
ভূগোল
ওয়ার্ডটি কলকাতা পুলিশের বেহালা থানা পরিবেশন করে।
বেহালা মহিলা থানা দক্ষিণ পশ্চিম বিভাগের অধীনে সমস্ত পুলিশ জেলাগুলিকে অন্তর্ভুক্ত করে, অর্থাৎ সরসুনা, তারাতলা, বেহালা, পার্নশ্রী, ঠাকুরপুকুর এবং হরিদেবপুর।
ডেমোগ্রাফিক্স
ভারতের ২০১১ সালের আদম শুমারি অনুসারে, কলকাতা পৌর কর্পোরেশনের ১১৭ নং ওয়ার্ডের মোট জনসংখ্যা ছিল ২১,৮২৪, এর মধ্যে ১১,১২১ (৫১%) পুরুষ এবং ১০,৭০৩ (৪৯%) মহিলা ছিলেন। Years বছরের নিচে জনসংখ্যা ছিল ১,৭৪২ জন। ১১৭ নং ওয়ার্ডে মোট সাক্ষরতার সংখ্যা ছিল ১,,৩৭.৬ (৬ বছরের বেশি জনসংখ্যার ৮..৫৩%)।
কলকাতা পশ্চিমবঙ্গের দ্বিতীয় সর্বাধিক শিক্ষিত জেলা is কলকাতা জেলার সাক্ষরতার হার ১৯৫১ সালে ৫৩.০% থেকে বেড়ে ২০১১ সালের আদমশুমারিতে ৮৬.৩% হয়েছে।
নির্বাচনের উপাত্ত
ওয়ার্ডটি একটি পৌরসংস্থা কাউন্সিল নির্বাচনী এলাকা গঠন করে এবং বেহালা পূর্ব (বিধানসভা কেন্দ্র) এর একটি অংশ।
জয়পতাকা স্বামী
নমো ওম বিষ্ণুপাদ পরমহংস পরিব্রাজক আচার্য শ্রী শ্রীমৎ জয়পতাকা স্বামী ( IAST: Jaya-patākā Svāmī ); জন্ম ৯ই এপ্রিল, ১৯৪৯) একজন বৈষ্ণব স্বামী  এবং ইন্টারন্যাশনাল সোসাইটি ফর কৃষ্ণ কনসাসনেস (ইসকন) এর একজন ধর্মীয় নেতা।  তিনি এসি ভক্তিবেদান্ত স্বামী প্রভুপাদের একজন প্রবীণ শিষ্য ।  ২০০৪ সালে তিনি ছিলেন একজন দীক্ষিত আধ্যাত্মিক গুরু, ( ইসকন গুরু ),  একজন গভর্নিং বডি কমিশনের (জিবিসি) সদস্য,  এবং ভক্তিবেদান্ত বুক ট্রাস্টের (বিবিটি ) একজন বিভাগীয় ট্রাস্টি। তিনি হরে কৃষ্ণ আন্দোলনের অন্যতম প্রবীণ সন্ন্যাসী।
প্রারম্ভিক বছর
জয়পতাকা স্বামী ১৯৪৯ সনের ৯ই এপ্রিল (রাম নবমী পরবর্তী একাদশী তিথিতে) আমেরিকার উইস্কনসিনের মিলওয়াকিতে জন হুবার্ট ও লরেইন এ্যার্ডম্যানের পুত্ররূপে জন্মগ্রহণ করেন। তাঁর নাম ছিল জন গর্ডন এ্যার্ডম্যান। তাঁর পিতামহ বিশাল একটি রংয়ের কারখানার মালিক ছিলেন।
তিনি ব্রাউন ইউনিভার্সিটিতে পড়েন । সেখানে নবীন ছাত্র হিসেবে আমন্ত্রিত এক বক্তৃতায় বুদ্ধদেবের জীবনীর উপর আলোচনায় তিনি এমনই আকৃষ্ট হন, যে তিনি একজন পারমার্থিক গুরুর অন্বেষণ শুরু করেন।
সন্ন্যাস দীক্ষা
একদিন আন্তর্জাতিক কৃষ্ণভাবনামৃত সংঘের প্রতিষ্ঠাতা আচার্য, কৃষ্ণকৃপাশ্রীমূর্তি এ. সি. ভক্তিবেদান্ত স্বামী প্রভুপাদের শিষ্যদেরকে পার্কে কীর্তন ও ব্যাক টু গডহেড পত্রিকা বিতরণ করতে দেখলেন এবং কপালে অংকিত তিলক দেখে বিস্মিত হন । তাদের তিনি ভুলতে পারেন না পরে কৌতূহলী হয়ে মনে মনে খুঁজতে থাকেন। বহুদিন পর তিনি সানফ্রানসিস্কোতে রথযাত্রার প্রস্তুতি চলাকালে ইসকন কেন্দ্রটির ঠিকানা খুঁজে পান। তিনি যেখানে শ্রীমান জয়ানন্দ প্রভুর সংস্পর্শে আসেন এবং শ্রীল প্রভুপাদের দর্শন লাভ করেন।
ইসকনের সংস্পর্শে আসার দুই মাসের মধ্যে শ্রীল জয়পতাকা স্বামী মহারাজ ইসকনের আদর্শে নিজেকে উৎসর্গ করার সিদ্ধান্ত নেন। ১৯৬৮ সালে কানাডার মন্ট্রিয়েলে জন গর্ডন প্রথম দীক্ষা প্রাপ্ত হন এবং তাঁর নাম হয় জয়পতাকা দাস ব্রহ্মচারী। অতি শীঘ্রই নিউইয়র্কে তিনি দ্বিতীয় দীক্ষায় ও গ্রহণ করেন।১৯৭০ সালে কলকাতায় রাধাষ্টমীর পুণ্য তিথিতে শ্রীল প্রভুপাদ অগ্নিযজ্ঞানুষ্ঠান মাধ্যমে সন্ন্যাস দীক্ষা প্রদান করেন এবং জয়পতাকা দাস থেকে জয়পতাকা স্বামী নামে পরিচিতি লাভ করেন।
ভারতের নাগরিকত্ব লাভ
১৯৭৮ সালের পশ্চিমবঙ্গের প্রলয়ঙ্কারি বন্যার দিনগুলিতে শ্রীল জয়পতাকা স্বামী মহারাজ জীবনের ঝুঁকি নিয়ে ক্ষতিগ্রস্তদের সাহায্যে সহযোগিতায় এগিয়ে আসেন। তাঁর এই অবদান ও অন্যান্য নিঃস্বার্থ সেবার কথা স্মরণ করে কৃতজ্ঞতাস্বরূপ প্রায় ১০ হাজার গ্রামবাসী জয়পতাকা স্বামীর ভারতীয় নাগরিকত্বের জন্যে কেন্দ্রীয় সরকারের নিকট এক আবেদনে স্বাক্ষর করেন। এজন্য ১৯৭৮ সালে কেন্দ্রীয় স্বরাষ্ট্র মন্ত্রণালয় তাঁর নাগরিকত্বের অনুমোদন প্রদান করে।
সুইডেনে ধর্ষণ
সুইডেনে ধর্ষণ হল সুইডিশ পেনাল কোডের অধ্যায়ে বর্ণিত একটি আইনি সংজ্ঞা রয়েছে। ঐতিহাসিকভাবে, ধর্ষণকে সংজ্ঞায়িত করা হয়েছে একজন নারী বা পুরুষের বিরুদ্ধে এক বা একাধিক লোকের দ্বারা সম্মতি ছাড়াই জোরপূর্বক যৌন সম্পর্ক। সাম্প্রতিক বছরগুলোতে, সুইডেনের আইনে ধর্ষণের সংজ্ঞায় বেশ কয়েকটি সংশোধন করা হয়েছে, শুধুমাত্র সহবাস নয় বরং সম্মতি দিতে অক্ষম কারো বিরুদ্ধে দুর্বল পরিস্থিতিতে তুলনামূলক যৌন ক্রিয়াকলাপও অন্তর্ভুক্ত করা হয়েছে, যেমন ভয় বা অজ্ঞান অবস্থা, এমন ঘটনা কেউ ধর্ষণ হিসাবে মান্য করা হবে।
২০১০-এর দশকের মাঝামাঝি সময়ে, প্রতি ১০০,০০০ জনের মধ্যে ৫০০০ জন থেকে ৭০০০ জনের মধ্যে ধর্ষণের ঘটনা ঘটেছে, যা অনেক ইউরোপীয় দেশের তুলনায় বেশি, কারণ সুইডিশ আইনে ধর্ষণকে সংজ্ঞায়িত শর্ত ও ২০০ টিরও কম দোষী সাব্যস্ত হওয়ার ঘটনার।
২০১৮ সালে, সুইডেন একটি নতুন আইন পাস করেছে, যা সম্মতি ছাড়াই যৌনতাকে ধর্ষণ হিসাবে প্রতিপন্ন করা হয়, এমনকি যখন কোন হুমকি, জবরদস্তি বা সহিংসতার ঘটনা জড়িত না থাকলেও। সুইডেনের আর কোনো সহিংসতা বা জবরদস্তির ব্যবহার বা হুমকি প্রমাণ করার জন্য প্রসিকিউটরদের প্রয়োজন নেই। এর ফলে অপরাধী সাব্যস্ত হওয়ার ঘটনা ৭৫% বৃদ্ধি পেয়ে ৩৩৩ টিতে পউচ্ছেছে পৌঁছেছে।
আইন
সুইডেনে ধর্ষণের বিরুদ্ধে প্রথম বিধিবদ্ধ আইন ১৩তম শতাব্দীতে জারি করা হয়। এটি একটি গুরুতর অপরাধ হিসেবে বিবেচিত হয়েছিল, ১৭৭৯ সাল পর্যন্ত মৃত্যুদণ্ডযোগ্য অপরাধ হিসাবে বিবেচিত হত। বর্তমান সুইডিশ পেনাল কোড ১৯৬২ সালে গৃহীত হয়েছিল এবং ১৯৬৫ সালের ১লা জানুয়ারি আইনে পরিণত করা হয়েছিল। নীতি ও আইনে লিঙ্গ সমতার একটি দীর্ঘদিনের ঐতিহ্য, পাশাপাশি একটি প্রতিষ্ঠিত নারীবাদী আন্দোলন, বিভিন্ন আইনগত পরিবর্তন ও সংশোধনের দিকে পরিচালিত করেছে, যা ধর্ষণের সংজ্ঞা ব্যাপকভাবে প্রসারিত করেছে। উদাহরণস্বরূপ, ১৯৬৫ সালে সুইডেন বৈবাহিক ধর্ষণকে অপরাধ হিসাবে স্বীকার করা বিশ্বের প্রথম দেশগুলির মধ্যে একটি। সমকামী কাজ ও লিঙ্গ নিরপেক্ষতা প্রথম ১৯৮৪ সালে প্রবর্তিত হয়েছিল, এবং অজ্ঞান অবস্থায় (যেমন নেশা বা ঘুমের কারণে) থাকা কারো সাথে যৌন সম্পর্ক স্থাপন করার ঘটনাকে ২০০৫ সালে ধর্ষণের সংজ্ঞায় অন্তর্ভুক্ত করা হয়।
সুইডেনে, আইন প্রয়োগের ক্ষেত্রে নজির স্থাপনে কেস লও গুরুত্বপূর্ণ ভূমিকা পালন করে। উদাহরণস্বরূপ, সুপ্রিম কোর্টের ২০০৮ সালের একটি রায় সিদ্ধান্ত নিয়েছে যে মাদকাসক্ত বা ঘুমন্ত মহিলার যোনিতে ডিজিটাল অনুপ্রবেশকে যৌনমিলনের সাথে তুলনা করা ও একটি যৌন কাজ হিসেবে গণ্য করা হবে এবং তাই এটি ধর্ষণ হিসাবে বিবেচিত হবে।
সেভিংস অ্যাকাউন্ট (২০২২-এর চলচ্চিত্র)
সেভিংস অ্যাকাউন্ট ২০২২ সালে মুক্তিপ্রাপ্ত একটি থ্রিলার নাট্য বাংলা ভাষার ভারতীয় চলচ্চিত্র। এটি পরিচালনা করেছেন রাজা চন্দ। মূখ্য ভূমিকায় আছেন অঙ্কুশ হাজরা ও সায়ন্তিকা বন্দ্যোপাধ্যায়। চিত্রনাট্যটি একটি ব্যাংক ডাকাতিকে কেন্দ্র করে গড়ে উঠেছে।